માત્ર બંધારણના ઘડવૈયા નહીં પણ ખૂબ ઓછા લોકોને ખબર હશે કે કામના 8 કલાક પસાર કરતા તમારા શરીર અને મગજને કંટાળો આવવા લાગે છે, તે પહેલા 14 કલાક હતા, માની લો એ 14 કલાક ચાલુ જ રહ્યા હોત તો ? એ 14 કલાકને 8 કલાક કરનારા આંબેડકર હતા. આંબેડકરે બીજા લોકો માટે ભલે કામના કલાકો 14માંથી 8 કરી નાખ્યા, પણ તેનો અર્થ એ નહોતો કે તે પોતાના કામના કલાકો પણ ઘટાડી નાખે, જે માણસને મહેનત કરવી જ છે, તેને કલાકો આડા આવતા નથી. 24 કલાકનો સમય તેના માટે બન્યો જ નથી. કોઈ વસ્તુ તેને બાધીત રાખી શકતી નથી. તે આજ સવારે કામની શરૂઆત કરી શકે છે, અને આવતીકાલ સવાર સુધી ચશ્માને અડક્યા વિના પોતાનું ડોક્ટરેટનું થીસીસ અમેરિકામાં બેસી તૈયાર કરી શકે છે.